แนวโน้มหุ้นแกว่งแคบอิงแดนบวก
นักวิเคราะห์ฯคาดตลาดหุ้นไทยเช้านี้แกว่งแคบ อิงแดนบวก ขานรับตัวเลข PMI ของจีน ที่กลับมาขยายตัวสูงสุดในรอบ 13 เดือน
23 พ.ย. 2555

นักวิเคราะห์ฯคาดตลาดหุ้นไทยเช้านี้แกว่งแคบ อิงแดนบวก ขานรับตัวเลข PMI ของจีน ที่กลับมาขยายตัวสูงสุดในรอบ 13 เดือน
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้แกว่งแคบ อิงไปในทางบวก แต่ระหว่างทางอาจมีแรงขายทำกำไรออกมาบ้าง ซึ่งก็อาจทำให้ตลาดผันผวน เนื่องจากมองว่าตลาดฯน่าจะขานรับตัวเลข PMI ของจีน ที่กลับมาขยายตัวสูงสุดในรอบ 13 เดือน ทำให้ตลาดฯน่าจะเป็นเชิงบวกได้ 
อย่างไรก็ดี ตลาดบ้านเราก็เจอแรงกดดันจากการชุมนุมทางการเมืองในวันที่ 24 พ.ย.นี้ และยังต้องติดตามการพิจารณาการให้ความช่วยเหลือกรีซในช่วงต้นสัปดาห์หน้าด้วย ในทางกลยุทธ์แนะให้ถือหุ้นข้ามสัปดาห์ไว้ได้ เก็งกรีซจะได้รับความช่วยเหลือทางการเมือง และการชุมนุมทางการเมืองคงจะสงบเรียบร้อย และมีการยกเลิกการใช้พ.ร.บ.ความมั่นคงฯได้
สำหรับตลาดหุ้นอื่นในภูมิภาคเอเชียเช้านี้แกว่งทั้งในแดนบวก-ลบ พร้อมให้แนวรับ 1,270-1,273 จุด แนวต้าน 1,285-1,290 จุด